Diari Oficial de la Generalitat Valenciana


Sumari del DOGV 5980, del 24-03-2009 (2009/3197)

RESOLUCIÓ de 27 d'octubre de 2008, de la Direcció General per al Canvi Climàtic, per la qual es canvia de titularitat l'autorització ambiental integrada concedida a Venus Cerámica, SA per a la fabricació de productes ceràmics per mitjà d'enfornada al terme municipal de Nules, a favor de Hatz Spain, SA (centre planta 3).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3197


Data del document
:   27-10-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Nules
    * empresa privada
    * ceràmica

RESOLUCIÓ de 27 d'octubre de 2008, de la Direcció General per al Canvi Climàtic, per la qual es canvia de titularitat l'autorització ambiental integrada concedida a Venus Cerámica, SA per a la fabricació de productes ceràmics per mitjà d'enfornada al terme municipal de Nules, a favor de Hatz Spain, SA (centre planta 3). [2009/3197]  
Vista la sol·licitud de canvi de titularitat de l'autorització ambiental integrada amb número 265-08/AAI/CV, concedida a Venus Cerámica, SA per a la instal·lació de fabricació de productes ceràmics per mitjà d'enfornada, ubicada a la carretera N-340, km 44,6 de Nules (Castelló), presentada per Ioannis Pasogias Markos, en nom i representació de l'empresa Hatz Spain, SA, amb CIF A-12091575, s'emet la resolució següent:  
Antecedents de fet  
Primer. Per Resolució de data 29 d'abril de 2008 de la Direcció General per al Canvi Climàtic va ser concedida l'autorització ambiental integrada amb número de referència 265-08/AAI/CV a l'empresa Venus Cerámica, SA per a la fabricació de productes ceràmics per mitjà d'enfornada al terme municipal de Nules (Castelló).  
Segon. Amb data 13 d'octubre de 2008 té entrada en el Registre General de la Conselleria de Medi Ambient, Aigua, Urbanisme i Habitatge un escrit de sol·licitud de canvi de titularitat de Ioannis Pasogias Markos en representació de l'empresa Venus Cerámica, SA.  
Als anteriors fets s'apliquen els següents  
Fonaments de dret  
Primer. D'acord amb l'article 5 de la Llei 16/2002, d'1 de juliol, de prevenció i control integrats de la contaminació, els titulars de les instal·lacions on es desenvolupe alguna de les activitats industrials incloses en l'àmbit d'aplicació d'aquesta llei hauran de comunicar a l'òrgan competent per a atorgar l'autorització ambiental integrada la transmissió de la seua titularitat.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, resolc:  
Primer  
Admetre el canvi de titularitat de l'autorització ambiental integrada Número 265-08/AAI/CV a favor de l'entitat Hatz Spain, SA (centre planta 3), amb CIF A-12091575, la qual queda subrogada en tots els drets, obligacions i condicions previstes en l'autorització esmentada.  
Segon  
Notificar a l'empresa Hatz Spain, SA (centre planta 3) situada a la carretera N-340, km 44,6 de Nules (Castelló), aquesta resolució.  
València, 27 d'octubre de 2008.- El director general per al Canvi Climàtic: Jorge Lamparero Lázaro.